laion/Wikipedia-Exotic huggingface dataset:
ויאסה

ויאסה (Vyasa) הוא דמות מרכזית ברוב המסורות ההינדיות. ויאסה נחשב למחבר של האפוס ההודי הנודע "מהאבהארטה" אשר היא אחת משתי היצירות האפיות הידועות והחשובות ביותר בתרבות הודו העתיקה. על פי הבְּהָאגַוַטה פּוּרָאנַה ויאסה הוא ההתגלמות ה-17 של וישנו. על פי המסורת, ויאסה היה בנו הבלתי חוקי של פרשרה סטיאבטי. ויאסה נולד וגדל באי ליד העיירה קאלפי במדינת אוטר פראדש. סטיאבטי הביאה לעולם עוד שני בנים. הבכור שבהם, צ'יטרנגאדה, נהרג בקרב, והצעיר ביותר, ויצ'יטרוביריה, מת ללא ילדים. ויאסה, שחי חיים פשוטים למדיי ביער נישא בהמשך לאלמנה של אחיו למחצה. ממנה היו לו שני בנים - דירטארשטה ופאנדו, אשר ייסדו את שני השבטים שנלחמו זה בזה במהאבהארטה - משפחת פאנדווה (Pandavas) ומשפחת קורבה (Kauravas). החג "גורו פורנימה", אשר מכונה גם "ויאסה פרונימה", מוקדש לוויאסה. החג נחגג ביום בו לפי המסורת חל יום ההולדת של ויאסה. מכתש בכוכב חמה קרוי על שמו של ויאסה. מדיה וקבצים בנושא ויאסה בוויקישיתוף ויאסה, באתר אנציקלופדיה בריטניקה (באנגלית) ויאסה, במסד הנתונים הקולנועיים IMDb (באנגלית) ויאסה, באתר MusicBrainz (באנגלית) ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
טריגליצריד

טריגליצריד (TRIG) הוא תרכובת אורגנית, סוג של גליצריד, המורכבת מ"ראש" גליצרול ושלושה זנבות חומצות שומן. מאגרי השומן בגוף האדם מכילים בעיקר גליצרידים מסוג זה. הטריגליצרידים הם צורת אחסון האנרגיה העיקרית בגוף. עיקר שימושו של הגוף בטריגליצרידים הוא במצב של רעב. כאשר אוזלים מאגרי האנרגיה הזמינים האחרים של הגוף, מפרק הגוף תרכובות אלה לגליצרול ולחומצות שומן, משחרר אותם לדם, ואנזימים מסוימים בתאים מפרקים אותם ומפיקים מהם אנרגיה. בנוסף, הטריגליצרידים מובילים במחזור הדם את הויטמינים המסיסים בשומן: ויטמין A, D, E ו-K. עם זאת, בצורת החיים המודרנית, שבה הגוף אינו נמצא במצב של מצוקת רעב ושל שריפת קלוריות אינטנסיבית, עלולה להיווצר רמה גבוהה מדי של טריגליצרידים. כך שלעיתים, הפיכת הסוכרים לשומנים אינה מיטיבה עם הגוף, ואף מסכנת אותו. רמת טריגליצרידים גבוהה מופיעה פעמים רבות, אך לא בהכרח, יחד עם השמנה. רמת טריגליצרידים גבוהה במיוחד עשויה לגרום למחלת לב, לאירועים מוחיים, לדלקת הלבלב, ונוספת לכל אלה הצטברות שומן במקומות לא-טיפוסיים. בדיקת רמת טריגליצרידים בדם נעשית לאחר צום של 12 שעות. הטריגליצריד כולל חומרים שונים כמו: שומנים: טריגלצרידים במצב צבירה מוצק מקורם בעיקר בבעלי חיים, והם מכילים רק חומצות שומן רוויות (חומצה שומנית שקושרת אליה את המקסימום של אטומי המימן האפשרי, כמו השומן שבבשר, השומן שבחלב ובביצים ועוד). שמנים: טריגלצרדים במצב צבירה נוזל מקורם בצמחים והם בנויים בעיקר מחומצות שומן לא רוויות (חומצת שומן שלא קושרת אליה את המספר המרבי והאפשרי של מימנים ויש בה קשר כפול אחד או יותר). ערכי נורמה בבדיקת דם גליצריד טריגליצריד, באתר אנציקלופדיה בריטניקה (באנגלית) טריגליצרידים, דף שער בספרייה הלאומית
גריגורי וויטינסקי

גריגורי נאומוביץ' וויטינסקי (ברוסית: Григорий Наумович Войтинский; יליד 1893, זרקין – 1953) היה בולשביק חבר הקומינטרן. הוא נשלח לסין ב-1920 כיועץ בכיר ליצירת קשר עם הקומוניסטים הסינים הבולטים כגון צ'ן דודיו, זמן קצר לפני כינונה של המפלגה הקומוניסטית של סין. תהליך הקמתה של המפלגה הקומוניסטית מיוחס בעיקר לעבודתו, אף על פי שהבאים אחריו השפיעו יותר על הקו הרשמי של המפלגה עצמה, כגון השיוך לקוומינטנג. הוא נולד ב־17 באפריל 1893 בנוול למשפחה יהודית רוסית. ב־1918 הצטרף למפלגה הבולשביקית. הוא נטל חלק פעיל בחזית המזרח הרחוק במלחמת האזרחים הרוסית. ב-1920 הקימה ברית המועצות את לשכת המזרח הרחוק בסיביר, סניף של האינטרנציונל הקומוניסטי השלישי, או הקומינטרן. הוא היה אחראי באופן ישיר על ניהול הקמה של המפלגה הקומוניסטית בסין ובמדינות אחרות במזרח הרחוק. זמן קצר לאחר הקמתה הגיע סגן מנהל הלשכה וויטינסקי לבייג'ינג ופנה לפעיל הקומוניסטי הסיני לי דז'או. לי סידר לוויטינסקי פגישה עם מנהיג קומוניסטי אחר, צ'ן דושיו, בשאנגחאי. באוגוסט 1920 החלו וויטינסקי, צ'ן דושיו, לי דז'או ואחרים להקים את סניף הקומינטרן בסין. העיתון "שאנגחאי כרוניקל" נוסד בשנת 1919 בשאנגחאי על ידי רוסים עם נטיות סוציאליסטיות, וקיבל סיוע כספי ממשלת רוסיה הסובייטית בראשית 1920. באביב 1920 הגיעו וויטינסקי ועמיתיו לסין במטרה להקים המפלגה הקומוניסטית בסין. הם לא רק הגיעו לסין במסווה של עורכים ועיתונאים עבור העיתון, אלא גם הקימו את המזכירות של הקומינטרן במזרח אסיה במשרד העיתון. מכאן ואילך הפך העיתון לכלי תעמולה למזכירות מזרח אסיה ולכיסוי לפעילות הבולשביקית בסין. מאחר שעובדי העיתון סייעו לסובייטים הרוסים ולקומינטרן, שהוצבו שם בחסות העיתון, כדי להקים ארגון קומוניסטי בסין, העיתון כולו מילא תפקיד מיוחד בתנועה הקומוניסטית המוקדמת בסין. אף על פי שהעיתון הפסיק להתפרסם בסוף 1922, משום שהסיוע הרוסי הגיע לסיומו, אנשי צוות רבים המשיכו לעבוד למען הבולשביזם. הוא עבד כנציג של הקומינטרן עד 1926. אחר כך עבד בממשלה הסיבירית באירקוטסק עד 1929, כשעבר למוסקבה, עבד במוסדות מזרחיים שונים. בשנת 1934 הוא הפך לפרופסור באוניברסיטת מוסקבה. הוא נחשב לאחד ממקימי הסינולוגיה הסובייטית. הוא כתב כמה ספרים על הפוליטיקה הסינית. הוא נפטר בשנת 1953 במהלך ניתוח כושל. Yoshihiro Ishikawa, The Formation of the Chinese Communist Party. Columbia University Press, 2013 Frank L. Britton Behind Communism. University of Michigan, 1952
על גלגלים

על גלגלים היא תוכנית טלוויזיה ששודרה בשנים 1987 - 1994 בערוץ הראשון של רשות השידור ועסקה בנושאי רכב.מעבר לפינתו המשעשעת של ג’ו קריידן היו בתוכנית מבחני דרכים מקצועיים של מכוניות ואופנועים שהגיש רם לנדס, באותן שנים אלוף ישראל במרוצי ראלי-קרוס. בתוכנית אחת נבחן אופנוע ספורט והמגיש רם לנדס השכיב בפניות את הרכב כשהברך שלו נוגעת באספלט. למחרת התקשר שר החינוך, בורג, שהחזיק גם בתיק רשות השידור, ואיים לסגור את הברז לרשות אם השחתת הנוער הזאת לא תיפסק במיידית. ולמרות זאת מבחני הדרך המצולמים המשיכו. זאת הייתה הפעם הראשונה שדברים מסוג זה שודרו בטלוויזיה בישראל התוכנית עלתה לשידור בדצמבר 1987. תחילה נקראה התוכנית "גלגלים", ובהמשך שונה שמה ל"על גלגלים". מגיש התוכנית היה דניאל פאר. "על גלגלים" שודרה מאולפן שעוצב כמוסך, ועסקה בענייני תחזוקת כלי רכב ונהיגה נכונה. בתוכנית נערכו ראיונות עם מומחים מתחום הרכב ושודרו כתבות חוץ. במהלך שנותיה של התוכנית הגיש ג'ו קריידן פינת עצות לנהגים. בסיום התוכנית נהג המגיש דניאל פאר לומר "שימרו מרחק, שנוכל להפגש". שגיא בן נון‏, "כלבוטק", אירוויזיון ושידור בצבע: הרגעים שלא נשכח מדניאל פאר, באתר וואלה, 28 בספטמבר 2017 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
הבנק המרכזי של אסוואטיני

הבנק הלאומי של אסוואטיני (בסוואזית: Umntsholi Wemaswati; באנגלית: Central Bank of Eswatini) הוא הבנק המרכזי של אסוואטיני שנוסד ב-22 במרץ 1974. נגיד הבנק הנוכחי הוא פיל מניסי. הבנק נמצא ליד שגרירות הרפובליקה העממית של סין באסוואטיני. אתר האינטרנט הרשמי של הבנק המרכזי של אסוואטיני הבנק המרכזי של אסוואטיני, ברשת החברתית פייסבוק Annual Economic Review Report 2017-2018 Monetary Policy Statement, March 2019 Central Bank of Eswatini, www.centralbank.org.sz Board of Directors - Central Bank of Eswatini, www.centralbank.org.sz ערך זה הוא קצרמר בנושא בנקים. אתם מוזמנים לתרום לוויקיפדיה ולהרחיב אותו.
באטה בוריסוב (כדורגל חופים)

מועדון הכדורגל חופים בַּאטֶה בוריסוב (בבלארוסית: Пляжный Футбольный клуб БАТЭ) היה מועדון כדורגל חופים בלארוסי שנחשב לאחד המועדונים המוצלחים ביותר בבלארוס. המועדון זכה בשבע אליפויות. הישג השיא של המועדון במפעלים האירופיים הוא העפלה לשמינית גמר גביע האלופות בכדורגל חופים בעונת 2014. אליפות בלארוס זכייה: 2011, 2012, 2013, 2014, 2015, 2016, 2017 גביע בלארוס זכייה: 2011, 2012, 2013, 2014, 2015 הסופרקאפ הבלארוסי זכייה: 2014, 2015 באטה בוריסוב באתר ההתאחדות לכדורגל חופים של בלארוס ערך זה הוא קצרמר בנושא מועדוני כדורגל ובנושא בלארוס. אתם מוזמנים לתרום לוויקיפדיה ולהרחיב אותו.
מריה, נסיכת רומניה

מריה, נסיכת רומניה (נולדה ב-13 ביולי 1964) היא נסיכה רומנייה, בתם של של מיכאי הראשון, מלך רומניה ואנה, מלכת רומניה. מריה נולדה בקופנהגן כצעירה מחמש בנותיהם של מיכאי הראשון, מלך רומניה ואנה, מלכת רומניה. במהלך לידתה אביה היה בנסיעת עסקים בניו יורק והוא התבשר בטלפון על כך שנולדה לו בת. היא התחנכה בשווייץ ותקופה מסוימת בבגרותה התגוררה במספר מקומות בארצות הברית, בין היתר בניו יורק וניו מקסיקו. היא למדה טיפול בילדים בארצות הברית ועבדה בתחום, לאחר מכן עבדה ביחסי ציבור במספר חברות פרטיות בניו יורק. במהלך המהפכה הרומנית בשנת 1989 היא עזרה לקורבנות של האירוע ועסקה בשיקומם. ב-1995 נישאה לבן אצולה פולני, עקב נישואיה לקתולי היא איבדה את מקומה בסדר הירושה לכתר הבריטי, ב-2003 היא התגרשה. היא שימשה כפטרונית של מספר ארגונים, ביניהם של הקונגרס הרומני לרינולוגיה וקרן לילדים בעלי קשיים. מדיה וקבצים בנושא מריה, נסיכת רומניה בוויקישיתוף Familia Regală a României, Familia Regala (ב־) Były rumuński monarcha zerwał z Hohenzollernami, www.rp.pl (בפולנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רמת הרברט

רמת הרברט (באנגלית: Herbert Plateau) הוא חלק מן הרמה המרכזית של ארץ גרהאם שבאנטארקטיקה. הרמה מצויה בין קרחון בלריו, לבין קרחון דריגאלסקי. הרמה גובלת ברמת פוסטר שמדרום לה, וברמת דטרויט שמצפון לה. גובהה של הרמה הוא 1,841 מטרים מעל פני הים. הרמה צולמה מן האוויר לראשונה על ידי הסקר האווירי של שטחי חסות איי פוקלנד, שנערך בעונת המחקר 1957–1956; הרמה מופתה בהתבסס על תצלומים אלה על ידי סקר שטחי חסות איי פוקלנד. שמה של הרמה ניתן לה על ידי הוועדה המייעצת לשמות אנטארקטיים של בריטניה בשנת 1960. הרמה נקראת על שמו של סר וולטר וו. הרברט ( Walter W. Herbert), שהיה סוקר של סקר שטחי חסות איי פוקלנד, בתחנת מפרץ התקווה בשנים 1956 ו- 1957. • Damien Gildea, Antarctic Peninsula - Mountaineering in Antarctica: Travel Guide רמת הרברט באתר הסקר הגאולוגי של ארצות הברית רמת הרברט באתר הגאזט האנטארקטי המשווה SCAR של ממשלת אוסטרליה תצלום לוויין של אזור רמת הרברט מפת אזור רמת הרברט מידע גאוגרפי והיסטורי מידע גאוגרפי
הדון השקט (פירושונים)

האם התכוונתם ל... הדון השקט – רומן מאת מיכאיל שולוחוב הדון השקט (סרט) – סרט קולנוע משנת 1958 בבימויו של סרגיי גרסימוב, על פי ספרו של שולוחוב הדון השקט (סדרת טלוויזיה) – סדרת טלוויזיה רוסית שביימו סרגיי בונדרצ'וק ובנו פיודור בונדרצ'וק, על פי ספרו של שולוחוב
עמבה

עמבה (בערבית: عمبة) הוא מאכל המורכב מפלחי מנגו כבושים ברוטב צהוב העשוי מזרעי גרגרנית יוונית (חילבה) טחונים, מלח לימון, מלח וכורכום. העמבה עשויה בדרך כלל ממנגו בוסרי (ירוק וקשה). מקור המאכל במטבח הדרום-הודי, וכן גם שמו. מהמטבח ההודי התפשטה העמבה באמצעות סוחרי נתיבי הים אל המטבח העיראקי עמו היא מזוהה כיום בישראל. בעבר מהלו את העמבה במים. הגרסה המדוללת של העמבה נפוצה בישראל כרוטב בדוכני מזון מהיר כגון שווארמה, פלאפל וסביח, לרוב ללא פלחי המנגו עצמם (שהם יקרים יותר) או חתיכות קטנות ביותר. לעמבה יש ריח ייחודי. ריח העמבה מופרש דרך הזיעה וגם מובחן בהפרשות גוף אחרות, לעיתים ימים לאחר צריכתה. מקור השם מסנסקריט, מתיבה שהגייתה: אַמרַה आम्र ‏(āmra) שפירושו מנגו, דרך המילה המראטהית आंबा ‏(āmbā), שהגיעה לשימוש דרך יחסי המסחר הימי בבצרה בשנים בהן נוצרה ההזדמנות העסקית בתחום ייצוא שימורי מנגו לעיראק הנשלט בידי חברת הודו המזרחית-והבריטית ששלטה בהודו תוך ניצול הקשר היהודי המשותף שבין אנשי עסקים יהודים עיראקיים דוברי ערבית עיראקית לעמיתיהם, יהודים דוברי מראטהית מהודו. העמבה מאוזכרת בשירה של להקת טיפקס, "ריקודי עמבה", כשהיא באה לציין את העממיות המקושרת לעמבה. אלי יצפאן, בחיקוי ההיתולי שלו ליהודי-עיראקי, מדגיש את חשיבות העמבה ליהודי עיראק פעמים רבות. בתוכנית הטלוויזיה ההומוריסטית הישראלית "הקומדי סטור" נזכרת העמבה במערכון מפורסם של ז'וז'ו חלאסטרה. מדיה וקבצים בנושא עמבה בוויקישיתוף
Wonderland (שיר של טיילור סוויפט)

Wonderland (בעברית: ארץ הפלאות) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-17 בפברואר 2015, על ידי חברת התקליטים ביג משין רקורדס, כסינגל השיווקי השלישי מתוך האלבום. אף על פי שלא יצא כסינגל, הצליח השיר להגיע למקום ה-51 במצעד הבילבורד הוט 100. השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק גם כן. בשיר יש אזכור להרפתקאות אליס בארץ הפלאות, של לואיס קרול. את השיר ביצעה סוויפט במופע שנכלל בסיבוב ההופעות החמישי שלה, "Taylor Swift's Reputation Stadium Tour". בנוסף לכך, בסמוך לצאתו של האלבום, הועלה השיר לרשת הזרמת המדיה ספוטיפיי. בספוטיפיי צבר השיר למעלה מ-23 מיליון השמעות. כלפי השיר הופנו ביקורות חיוביות, תוך רולינג סטון הוא דורג במקום ה-92 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Wonderland" בוצע באצטדיון NRG ביוסטון, טקסס, ב-21 באפריל 2023. סרטון השיר "Wonderland" באתר יוטיוב Lewis Corner, Swift to release 1989 DLX on US iTunes, Digital Spy, ‏2015-02-18 (באנגלית) Taylor Swift Chart History, Billboard Taylor Swift – Wonderland (באנגלית), נבדק ב-2019-04-26 Forrest Wickman, Taylor Swift’s 1989: A Track-by-Track Breakdown, Slate Magazine, ‏2014-10-25 (באנגלית) Swifties Brasil l Gentil Rabelo (2019-02-16), Taylor Swift Wonderland Reputation Stadium Tour Houston - Texas - COMPLETE 1080p, נבדק ב-2019-04-26 1989, נבדק ב-2019-04-26 Wonderland, נבדק ב-2020-04-02 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)
נאה מקרי

נאה מקרי ("מקרי החדשה", ביוונית: Νέα Μάκρη) היא עיר במחוז אטיקה שביוון. נאה מקרי ממוקמת על חוף מפרץ פֶטָלִי (אנ'), של הים האגאי, בחלק המזרחי של חצי האי אטיקה כ-7.7 ק"מ צפונית לנמל רפינה, 8 ק"מ מדרום מרתון וכ-25 ק"מ ממרכז בירת יוון, אתונה. נאה מקרי היא אחת מארבע יחידות מוניציפליות שאוחדו בשנת 2011 ליצירת הרשות המקומית, מרתון, יחד עם העיירות גראמטיקו, ורנווס והעיר מרתון. האזור היה ידוע פעם בשם פלסטי, אך בעקבות מלחמת יוון–טורקיה, ולאחר מכן חילופי האוכלוסייה בעקבות הסכם לוזאן היוונים ילידי פטהייה הטורקית, שנקראה בעבר מקרי, שהתיישבו מחדש ביוון ב-1923 שינו את שמה לנאה מקרי (מקרי החדשה). פירמידה קטנה מאבן גיר, מוקפת בשרידי קיר בגודל 64 על 60 מטר עם פילונים בכל אחת מרוחות השמים אשר מגולפים בכל אחד מהם זוג פסלים של איזיס ואוסיריס. פסלי שיש אלו, אשר נשמרו במידה רבה הועברו למוזיאון במרתון והוחלפו בהעתקים שלהם באתר המקדש. לאחר שאלכסנדר הגדול כבש את מצרים במאה הרביעית לפני הספירה, פולחן לאלים המצריים הגיע ליוון ושגשג בו עד סוף התקופה הפגנית בסוף המאה ה-4 לספירה. ביוני 2018 נפלו ההעתקים של הפסלים קורבן לונדליזם וחלקם ניזוקו בחומרה ב-3 בינואר 1950, בעקבות עבודות ניקיון וחפירות באחד המנזרים העתיקים באזור אתונה מהמאה ה-10 התגלו שרידים של נזיר שזוהה על פי לבושו. נזירה שהשתתפה בגילוי סיפרה שהנזיר הופיע בחלומה וסיפר לה ששמו אפרים (אנ'). מאמינים שהובא אל מותו לאחר עינויים רבים, לאחר שכל הנזירים האחרים במקום נרצחו על ידי הטורקים ב-1424 והטורקים חזרו למנזר ותפסו אותו קובר את הנזירים. לאחר העינויים הקשים ב-5 במאי 1426 קשרו הטורקים את הנזיר אפרים הפוך לעץ התות כשראשו למטה. הם מסמרו את רגליו ואת ראשו לעץ והציתו את הגופה. מאז הגילוי הפך המנזר בנאה מקרי למרכז ההערצה של הקדוש ועבודת הנסים שלו ולמקום עלייה לרגל של אלפי מבקרים מאטיקה ויוון כולה, בעיקר אנשים הבאים להתפלל לריפוי מחלות. עץ התות, שמאמינים כי הוא העץ עליו נתלה הקדוש מוצג בתוך המנזר שהוקם מחדש. שני ימים נחגגים לכבודו, 3 בינואר, יום השנה לגילוי גופו ו-5 במאי, יום השנה למות הקדושים שלו. נאה מקרי היא אתר תיירות ידוע בזכות קו החוף שלה. ההתפתחות הכלכלית והתיירותית של נאה מקרי הייתה מהירה במאה ה-21. אוכלוסייתה הקבועה מונה כמעט 14 אלף תושבים אך בתקופת הקיץ היא בסביבות 55,000–60,000 תושבים, ויש לה אלפי נופשים קבועים שיש להם בית נופש קבוע בעיר. המקדש של האלים המצריים המקדש של האלים המצריים מדיה וקבצים בנושא נאה מקרי בוויקישיתוף אתר האינטרנט הרשמי של נאה מקרי Sanctuary of the Egyptian Gods (באנגלית) Replicas of ancient statues vandalised at Sanctuary of the Egyptian Gods in Marathon (באנגלית) holy monastery of saint Ephraim (באנגלית)
נאקון ראטצ'אסימה

נאקון ראטצ'אסימה (בתאית: นครราชสีมา) היא עיר בתאילנד. העיר ידועה גם בשם קוראט (בתאית: โคราช)‏. העיר שוכנת כ-260 ק"מ מבנגקוק, בירת תאילנד. הטמפרטורה הממוצעת היא 26 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא דצמבר (23 מעלות צלזיוס). כמות המשקעים הממוצעת היא 1,517 מילימטרים בשנה. חודש ספטמבר הוא החודש שיש בו הכי הרבה גשם (331 מ"מ גשם), וחודש דצמבר הוא החודש שיש בו הכי פחות גשם (4 מ"מ גשם). העיר שוכנת ליד הכבישים 2 ו-24. ב-8 ו-9 בפברואר 2020 אירע בעיר אירוע ירי המוני ובו נהרגו לפחות 29 בני אדם ונפצעו לפחות 58 נוספים מירי שביצע חייל מהצבא המלכותי של תאילנד. האירוע היה אירוע הירי ההמוני הקטלני ביותר בתולדות המדינה. David K. Wyatt, Thailand: A Short History, Yale University Press, 2003. (באנגלית) אתר האינטרנט הרשמי של נאקון ראטצ'אסימה אוסף תצלומים משנת 1966/67, באתר www.fescanphoto.com נאקון ראטצ'אסימה, באתר אנציקלופדיה בריטניקה (באנגלית) What's On Korat (www.whatsonkorat.com) is an online English guide to Korat / Nakhon Ratchasima with an up to date Facebook page Korat Map, KoratMap (באנגלית) Thailand: Major Cities, Towns & Communes - Population Statistics, Maps, Charts, Weather and Web Information, citypopulation.info Таїланд Атлас світу. — К. : ДНВП «Картографія», 2005. — 336 с. ISBN 966-631-546-7 "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) "Thailand shooting: Soldier who killed 26 is shot dead". BBC. 8 בפברואר 2020. ארכיון מ-2020-02-09. נבדק ב-2020-02-09. {{cite news}}: (עזרה) Sakchai Lalit; Tassanee Vejpongsa (9 בפברואר 2020). "Thai army sergeant who killed at least 26 shot dead in mall, officials say". USA Today. ארכיון מ-2020-05-28. נבדק ב-9 בפברואר 2020. {{cite web}}: (עזרה) ערך זה הוא קצרמר בנושא תאילנד ובנושא יישובים באסיה. אתם מוזמנים לתרום לוויקיפדיה ולהרחיב אותו.
עיוות גולגולתי מלאכותי

עיוות גולגולתי מלאכותי היה מנהג עתיק שבמסגרתו נעשה סוג של שינוי הגוף בו הגולגולת של האדם מעוותת בכוונה. הליך עיוות צמיחה הגולגולת הנורמלי מבוצע על ידי הפעלת כוח לאורך זמן ממושך על הגולגולת של התינוק. כתוצאה מכך הגולגולת משוטחת, מוארכת (מופק על ידי חבישת שני לוחות עץ בצדי הראש), מעוגלת (מופק על ידי קשירת בד סביב הראש) או מתעצבת לצורת חרוט. לרוב ההליך מבוצע בערך כחודש לאחר הלידה ונמשך כחצי שנה. המנהג של עיוות הגולגולת היה נהוג בתרבויות קדומות שונות - באפריקה בקרב הקבוצה האתנית "מנגבטוס" (שנמצאת באזור בו נמצאת כיום הרפובליקה הדמוקרטית של קונגו), באסיה בקרב ההונים, באמריקה בין בני המאיה והאינקה ובקרב תושבי חצי האי פאראקס (פרו). גולגולות האדם הנבון מהאלף ה-9 לפנה"ס (התרבות הפרוטו-נאוליתית) שהתגלו במערת שאנידאר (אנ') בעיראק הן הממצא הארכאולוגי העתיק ביותר שנמצא עם עיוות גולגולתי מלאכותי. מדיה וקבצים בנושא עיוות גולגולתי מלאכותי בוויקישיתוף ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
מופקרות

מופקרות היא הנוהג של קיום יחסי מין לעיתים קרובות עם שותפים מזדמנים שונים. ההגדרה של התנהגות מופקרת משתנה מאוד מתרבות לתרבות, ובין קבוצות שונות בתוך אותה התרבות. למונח יש משמעויות שליליות בעיקר בחברות בהן האידיאל החברתי לפעילות מינית הוא יחסים מונוגמיים הממוסדים בנישואים. דוגמה שכיחה של התנהגות שנחשבת בתרבויות מסוימות כמופקרות היא סטוץ. הגישה המסורתית של המוסר הכפול שופטת נשים יותר לחומרה מאשר גברים על הפקרות מינית. מופקרות מינית היא התנהגות שכיחה גם אצל בעלי חיים התנהגות זו מחייבת יישום קפדני יותר בנקיטת אמצעי בטיחות לצורך הגנה מפני היריון או מפני מחלות מין המועברות במגע מיני, כגון עגבת, זיבה וכלמידיה. במקרים מסוימים התנהגות מופקרת נגרמת כתוצאה ממאניה דֶפרסיה, או כתוצאה מאלכוהול או התמכרות לסמים או התמכרות למין. אך בדרך כלל התנהגות מינית מופקרת אינה נגרמת מסיבות הללו אלא מבחירה אישית. אוריינטציה סוציוסקסואלית מונוגמיה פוליאמוריה אורגיה Barry Reay, Promiscuous Intimacies: Rethinking the History of American Casual Sex: Promiscuous Intimacies, Journal of Historical Sociology 27, 2014-3, עמ' 1–24 doi: 10.1111/johs.12012 Wendy N. Hess, Workplace Rumors About Women's Sexual Promiscuity as Gender-Based Insults Under Title VI, Journal of Labor & Employment Law Michael J. Marks, Tara M. Young, Yuliana Zaikman, The Sexual Double Standard in the Real World: Evaluations of Sexually Active Friends and Acquaintances, Social Psychology 50, 2019-3, עמ' 67–79 doi: 10.1027/1864-9335/a000362 Panteá Farvid, Virginia Braun, Casey Rowney, ‘No girl wants to be called a slut!’: women, heterosexual casual sex and the sexual double standard, Journal of Gender Studies 26, 2017-09-03, עמ' 544–560 doi: 10.1080/09589236.2016.1150818 McKay, Gerald, The myth of monogamy: Fidelity and infidelity in animals and people, The Canadian Journal of Human Sexuality Albert Ellis, Sexual Promiscuity in America, The ANNALS of the American Academy of Political and Social Science 378, 1968-7, עמ' 58–67 doi: 10.1177/000271626837800107
שיין לג

שיין לג (באנגלית: Shane Legg; נולד ב-נובמבר 1973) הוא חוקר ניוזילנדי מתחום למידת מכונה, אחד ממיסדי חברת DeepMind שנרכשה על ידי גוגל ב-2014.‏ שיין לנג נולד וגדל בניו זילנד, בעיר רוטורואה, באי הצפוני, שם גם סיים את לימודי התיכון. שיין השלים גם את לימודי התואר הראשון בניו זילנד, באוניברסיטת וויקאטו (אנ'). את התואר השני, שיין השלים באוניברסיטת אוקלנד ואת הדוקטורט באוניברסיטת דה סוויזרה (אנ') בשווייץ ב-2008. ונושא התזה היה: "מכונות סופר אינטליגנטיות". שיין זכה בפרס בסך של $10,000 מהמכון הקנדי לסינגולריות, בתחום בינה מלאכותית. תחומי ההתעניינות של שיין לנג הם בינה מלאכותית בתאוריה ובמעש. שיין מתעניין במיוחד בשיטות למדידת אינטליגנציה של מכונות (אנ'), למידת חיזוק ובאופן כללי, בתאוריה של הלמידה. שיין עסק ועוסק בנושאים אלה הן במסגרות אקדמיות והן בתעשייה. ב 2010, שיין, ביחד עם דמיס הסביס ומוסטפא סולימאן (אנ') ייסדו במשותף את חברת DeepMind. חזונה של החברה הוא "לפתור את אתגר הבינה המלאכותית", על ידי מציאת "פתרון" ל"בינה מלאכותית חזקה" בהתבסס על פיתוח יכולת לנצח במשחקי מחשב. שיין לג, ברשת החברתית אקס (טוויטר) סרטון TED - ראיון עם שיין לנג. מאמר באתר "בלומברג" בנוגע לרכישתה של DeepMind על ידי גוגל מאמר בניו זילנד הארלד ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ריצת משוכות

באתלטיקה רִיצַת מְשׂוּכוֹת היא ריצה המעורבת בקפיצה מעל למכשולים מרובים, המכונים "משוכות", אשר מוצבים במרווחים מדויקים לאורך מסלול הריצה. ספורטאים שלא עוברים מעל למשוכה בכך שמפילים אותה בכוונה או שעוברים מתחתיה – נפסלים. המרחקים של מרוצי המשוכות, וכמו גם גובה המשוכות, משתנים בהתאם למרחק של המירוץ, וכמו גם בהתאם למין והגיל של הספורטאים. הגובה המרבי של המשוכות הוא 110 ס"מ לגברים ו-84 ס"מ לנשים. מרוצי המשוכות הפופולריים ביותר הם ריצת 110 מטר משוכות לגברים, ריצת 100 מטר משוכות, וריצת 400 מטר משוכות לשני המינים - שלושת המרוצים הללו מתקיימים מדי פעם באולימפיאדת הקיץ ובאליפות העולם באתלטיקה. התחרויות הראשונות בריצת משוכות נערכו בסביבות 1830 באנגליה. ב-1976 במסגרת אולימפיאדת מונטריאול סיימה אסתר רוט-שחמורוב במקום השישי בריצת 100 מטר משוכות ובכך הייתה לספורטאית הישראלית הראשונה שהשתתפה בגמר אולימפי כלשהו. בשנת 1976 קבעה שחמורוב שיא ישראלי של 12.93 שניות בריצת 100 מטר משוכות. ב-7 ביולי 2002 אירנה לנסקי קבעה שיא ישראלי חדש של 12.80 שניות. ב-10 ביוני 2007 נקבע שיא ישראל לריצת 110 מטר משוכות למיכאל אילין שעומד על 13.87 שניות. בריצת 400 מטר משוכות השיא הישראלי לנשים מינואר 1996 שייך לאירנה לנסקי ועומד על 55.69 שניות, והשיא לגברים שייך לאלכסיי בזארוב ועומד על 49.87 שניות. מדיה וקבצים בנושא ריצת משוכות בוויקישיתוף ריצת משוכות, באתר אנציקלופדיה בריטניקה (באנגלית) כותבים אורחים, "הספורט עזר לי להתגבר על הגזענות"- ראיון עם אלופת ישראל בריצת משוכות - RUNPANEL, באתר runpanel.co.il, ‏2019-02-17 שני שיאי בוגרים ושיא נערות באליפות ישראל באתלטיקה, למרחב, 12 ביולי 1964 אברהם פז, יובל וישניצר „חישמל” את המסלול, מעריב, 6 ביולי 1969 אברהם דגון, שפילד, שיא ישראלי לנייגר ב-400 מטר משוכות, חדשות, 24 ביולי 1991 2015 בוגרים – איגוד האתלטיקה בישראל 2017 בוגרים – איגוד האתלטיקה בישראל